Oud-LP, nóg twee vas vir beweerde diefstal in Molemole | Maroela Media
Nog drie persone is aangekeer in verband met die beweerde diefstal van nagenoeg R4,8 miljoen waarby 'n senior amptenaar van die Molemole-munisipaliteit in Limpopo ook betrek word.
Die drie sluit in 'n voormalige parlementslid, 'n voormalige voorsitter van die Makgatho-gemeenskapseiendomsvereniging en 'n bankklerk.
Die inhegtenisnemings volg op Vrydag se arrestasie van 'n senior amptenaar van die plaaslike owerheid. Volgens die Valke het dié man met ander verdagtes saamgespan om 'n boerderytender aan 'n maatskappy wat bande met sy vrou het, toe te ken. Die nodige prosesse is glo nie gevolg om die kontrak toe te ken nie.
Die maatskappy het na bewering geen diens aan die gemeenskap gelewer nie, al is hy R4,8 miljoen daarvoor betaal.
Kapt. Matimba Maluleke, woordvoerder van die Valke, het Sondag gesê die oudkomiteevoorsitter, 'n 70-jarige man, is Vrydagaand by sy huis in Ga-Makgatho aangekeer, terwyl die 51-jarige bankklerk hom aan die polisie in Polokwane oorgegee het.
"Die oud-LP is Sondagoggend by sy huis in Kanana in hegtenis geneem," het Maluleke gesê.
Die verdagtes verskyn Maandag in die Polokwane-landdroshof op aanklag van diefstal.
AfriForum nou by VN as NRO geregistreer
Waar kan ek ook skep, of is daar 'n vark troeg iewers waar ek my snoet kan indruk? Raak skoon jaloers as ek nommers sien met ses 000 000 of nege 000 000 000. My geldjies elke maand het net twee 00.
Dis al wat hulle goed kan doen! Probeer hulle ons aandag weg kry van die korrupsie af in die regering met die kleiner bedrae? Genade wat gaan ons hulle nuwe naam maak?
Is iemand nie veronderstel om eers n diens te lewer en dan betaal te word nie? Of werk dit net so vir ons gewone mense? Probleem is dat ANC hulself heeltemal oorskat.
En so word die korrupsietradisie voortgesit…oud LP na nuwe LP…oud minister na nuwe minister….oud president na nuwe president.